Rikunarita-ORG/Wikinium huggingface dataset:
# ဧက

| acre |
| --- |
| Comparison of some Imperial and metric units of area |
| ယူနစ်အချက်အလက် |
| အတိုင်းအတာစနစ် | US customary units, Imperial units |
| ယူနစ်၏ | ဧရိယာ |
| သင်္ကေတ | ac or acre  |
| ယူနစ် ဖလှယ်မှုများ
  |
| *1 ac in ...* | *... ညီမျှသည်မှာ ...* |
|  |
|    SI units |    ≈ ၄,၀၄၆.၉ စတုရန်း မီတာ |
|    US customary, Imperial |    ≡ ၄,၈၄၀ စတုရန်းကိုက် ≡ 1⁄640 sq mi |

**ဧက** သည် အတိုင်းအတာ ယူနစ်တခုဖြစ်ပြီး ကုန်းမြေကို တိုင်းတာရာတွင် အသုံးပြုသည်။ ယင်းသည် ၄၈၄၀ စတုရန်းကိုက်၊ ၄၃၅၆၀ စတုရန်းပေနှင့် ညီမျှသည်။ ဧကသည် စတုရန်းမီတာ ၄၀၄၆.၈၅၆၄၂၂၄ နှင့် အတိအကျ ညီမျှနိုင်သည်။ သင်္ကေတ **ac** ဟု တခါတရံ သုံးနှုန်းသည်။

## ကိုးကား
# ကွာလာ တဲရန်ဂနူးမြို့

| ကွာလာ တဲရန်ဂနူးမြို့ Kuala Terengganu |
| --- |
| မြို့ |
|  |
| ယာဘက်ထိပ်မှစ၍ လက်ျာရစ်။ တဲရန်ဂနူး ပြည်နယ်ပြတိုက်၊မြို့တော်သို့ ဦးတည်နေသောတန်ကူး မီဇန်လမ်း၊ တရုတ်တန်း၊ အဘီဒင် ဗလီ နှင့် ခရစ်စတယ် ဗလီ ၏ မြင်ကွင်းပုံ |
| နိုင်ငံ |  မလေးရှား |

ကွာလာ တဲရန်ဂနူးမြို့အား အရပ်သုံးစကား အတိုကောက် အနေဖြင့် ကေတီ ဟု ခေါ်ဝေါ်လေ့ ရှိကြပြီး မလေးရှားနိုင်ငံ တဲရန်ဂနူးပြည်နယ်၏ အုပ်ချုပ်ရေးမြို့တော်၊ နန်းမြို့တော် နှင့် အဓိက စီးပွားရေး အချက်အချာ ဒေသတစ်ခု ဖြစ်သည်။ ကွာလာတဲရန်ဂနူးခရိုင်၏ အုပ်ချုပ်ရေး ဒေသတစ်ခုလည်း ဖြစ်သည်။ ကွာလာလမ်ပူမြို့၏ အရှေ့မြောက်ဘက် ကီလိုမီတာ ၄၄၀ အကွာတွင် တည်ရှိပြီး ကျွန်းဆွယ်မလေးရှား၏ အရှေ့ဘက် ကမ်းရိုးတန်းတွင် တည်ရှိသည်။ တဲရန်ဂနူးမြစ်ဝတွင် တည်ရှိပြီး တောင်တရုတ်ပင်လယ်ကို မျက်နှာမူ၍ တည်ရှိသည်။
# လေဖိအား

(ပင်လယ်ရေပြင်အထက်)အမြင့်ပေ ၄,၃၀၀ မီတာ (၁၄,၀၀၀ ပေ) တွင် ဤပလပ်စတစ်ဘူးလွတ်ကို လေလုံအောက်ပိတ်လျက် အနိမ့်ပိုင်းသို့ သယ်လာ၊ ဘယ်ဘက်ဆုံးပုံသည် ထိုအမြင့်၌။ ဘူးအတွင်းလေဖိအား မပြောင်းလဲစဉ် အပြင်လေဖိအားတို့ တိုးများဖိသိပ်လာ၍ အမြင့်ပေ ၂,၇၀၀ မီတာ (၉,၀၀၀ ပေ) တွင် အလယ်ပုံ အတိုင်း၊ အမြင့်ပေ ၃၀၀ မီတာ (၁,၀၀၀ ပေ) တွင် ညာဘက်ဆုံးပုံအတိုင်း ဖြစ်သွား၏။
"လေဖိအား"ဟု အတိုခေါ်ဆိုကြသော **လေဖိအား*နှုန်းထား (အင်္ဂလိပ်: **atmospheric pressure**) ဆိုသည်မှာ ကမ္ဘာဂြိုဟ်ကို လွှမ်းခြုံသည့် လေထုကြီးအတွင်း ရှိနေသရွေ့ လေမော်လီကျူးတို့၏ အဖက်ဖက်မှ တိုးဝှေ့မှုကို ခံစားနေရမည့် အား၏ မည်မျှအကျယ်အဝန်းအတွင်း မည်မျှပမာဏသက်ရောက်နေကြောင်း အချိုးအစား နှုန်းထားဖြစ်သည်။ ကမ္ဘာမြေပြင်၊ ပင်လယ်ရေပြင်မှ အကွာအဝေး (တစ်နည်းအားဖြင့် အမြင့်)ကို လိုက်၍ ခံစားကြုံတွေ့ရသည့် လေဖိအားနှုန်းထား ကွာခြား၏။ ကုန်းမြင့်ပိုင်းသို့ ရောက်လေ၊ ထိုဖိအားအချိုးအစား ကျဆင်းလေ။ ပင်လယ်ရေပြင်အမြင့်၌ ကြုံတွေ့ရတတ်သည့် 101,325 Pa ခန့် (14.7 psi) ခန့်ကို လေဖိအားဆတစ်ဆ " WIKINIUM\_MATH\_PH\_0 " (1 atmospheric pressure) ဟု သုံးနှုန်းလွယ်ကူရေး သတ်မှတ်ကျသည်။ (သာဓကအားဖြင့် 202,000~203,000 Pa ခန့်ရှိသော ပတ်ဝန်းကျင်ဓာတ်ငွေ့ထု၏ ဖိအားနှုန်းထားကိုမူ လေဖိအားဆ ၂ဆ ( WIKINIUM\_MATH\_PH\_2 ) ဟု ခေါ်ဆိုမည်မျိုး။)

## ရူပဗေဒ အကြောင်းအရင်း

(ပင်လယ်ရေပြင်အထက်)အမြင့်အလိုက် လေဖိအားနှုန်းထား ကျဆင်းသွားပုံ တွက်ချက်မှု။ လေထုအပူချိန် ကို 15 °C၊ လေထုစိုထိုင်းဆကို 0% ထားလျက် တွက်ကြည့်ထားခြင်း။
လေဖိအားနှုန်းထားသည် အောက်ပါအခြင်းအရာတို့၏ စုပေါင်းပုံအပေါ် မူတည်သည်။

* ထိုဓာတ်ငွေ့ဒြပ်သားတို့ ခံစားကြုံတွေ့ရသည့် ဒြပ်ဆွဲမှုပမာဏ
* ဓာတ်ငွေ့ထု၏ အပူချိန်
* ဓာတ်ငွေ့ထု၏ စိုထိုင်းဆ

ကမ္ဘာဂြိုဟ်ကို လေထုလွှမ်းခြုံထားသည့် အကြောင်းအရင်းမှာ ကမ္ဘာမြေထံသို့ ဒြပ်ဆွဲအားကို လေထုကြီးက ခံစားနေရခြင်းကြောင့်၊ လေထုကို ကမ္ဘာ့ဆွဲအားက ဆွဲထိန်းထားခြင်းကြောင့်။ သို့ဖြင့် ၎င်းလေမော်လီကျူးပေါင်းများစွာက ကမ္ဘာမြေပြင်ထံသို့ ပြေးက်နေအောင် ဒြပ်ဆွဲအားက ပြုလုပ်နေရာတွင် မြေပြင်နှင့် အနီးကပ်ဆုံး မော်လီကျူးများက သူ့ထက်အပြင်လွှာကျသော မော်လီကျူးများ၏ တိုးဖိမှုကို များများခံစားရမည် ဖြစသည်။ ထို့ကြောင့် ကမ္ဘာ့ဗဟိုနှင့် ဝေးရာ၊ လေထု၏ အပြင်လွှာဘက်ကျရာသို့ ရွှေ့ကြည့်လေ ကုန်းမြင့်ပိုင်း၌ လေဖိအားနှုန်းထား ကျဆင်းလေ ဖြစ်သည်ကို တွေ့ကြရ၏။

လေဖိအားဟူသည် အောက်သို့စိုက်ဖိနေခြင်းချည်း မဟုတ်။ လေထုသည် ဓာတ်ငွေ့ ဖြစ်သဖြင့် (အစိုင်အခဲ မဟုတ်သဖြင့်) ပါစကယ် နိယာမ (Pascal's Law) အတိုင်းပင်၊ ကမ္ဘာ့ဒြပ်ဆွဲအားကြောင့် ၎င်းအစိတ်အပိုင်းတို့က ခံစားရသော ဖိအား(pressure)များကို အခြားနေရာများသို့ အဖက်ဖက် ဖြန့်၍၊ စု၍ ရွေ့မျောသက်ရောက်စေနိုင်သည်။ သို့ဖြင့် ရေအောက်၌၊ ရေထုအတွင်း၌ ပင့်အား (Boyancy) အဖက်ဖက်မှ ခံစားရသည့်နည်းတူ လေထုအတွင်း၌လည်း ထိုပင့်အားမျိုး အထိုက်အလျောက် ခံစားရခြင်း ဖြစ်သည်။ လေဓာတ်ငွေ့၏ သိပ်သည်းမှု(density)က ရေထက် နည်းသလောက် ထိုအတွေ့အကြုံ၏ အားပမာဏက လေထုအတွင်း၊ ကုန်းပေါ်၌ ပိုနည်းခြင်းပင် ဖြစ်တော့၏။
# ဆင်ဟွာသတင်းဌာန

ဆင်ဟွာသတင်းဌာန| ဘေဂျင်းရှိ ဆင်ဟွာာ ဌာနချုပ် ရုံးခန်း |
| အမျိုးအစား | တရုတ်နိုင်ငံပိုင်သတင်းဌာန |
| လုပ်ငန်း | * ရေဒီယိုနှင့်တီဗီ
* အွန်လိုင်းသတင်း
 |
| တည်ထောင်သူများ | တရုတ်ကွန်မြူနစ်ပါတီ |
| ဌာနချုပ် | ဘေဂျင်း, တရုတ်ပြည်သူ့သမ္မတနိုင်ငံ |
| ဝန်ဆောင်မှု ဧရိယာ | နိုင်ငံတကာ |
| ပိုင်ရှင်များ | တရုတ်ပြည်သူ့သမ္မတနိုင်ငံ အခြေခံပိုင်ဆိုင်မှု |
| မိခင်ကုမ္ပဏီ | တရုတ်ပြည်သူ့အစိုးရအဖွဲ့ |
| ကုမ္ပဏီခွဲ | Xinhuanet Reference News China Xinhua News Network Corporation CNC World |

**ဆင်ဟွာသတင်းဌာန**သည် တရုတ်ပြည်သူ့သမ္မတနိုင်ငံ၏ အစိုးရပိုင်သတင်းဌာနဖြစ်သည်။ တရုတ်ပြည်၌ အင်အားအကြီးဆုံးသတင်းဌာနဖြစ်ပြီး ကမ္ဘာအနှံ့ရှိ သတင်းကိုယ်စားလှယ်အရေအတွက်အရ အကြီးဆုံးသတင်းဌာနဟု သတ်မှတ်နိုင်သည်။ နိုင်ငံတော်ကောင်စီအောက်၌ ပြည်သူ့နေ့စဉ်ကဲ့သို့ပင် ဝန်ကြီးဌာနတခုမျှ ဖွဲ့စည်းပုံကြီးသော အဖွဲ့အစည်းဖြစ်သည်။ ဌာနအကြီးအကဲမှာ တရုတ်ကွန်မြူနစ်ပါတီ၏ ဗဟိုကော်မတီဝင်ဖြစ်သည်။

## ဖွဲ့စည်းပုံ

ဆင်ဟွာသည် မြန်မာ အပါအဝင် နိုင်ငံခြားအဖွဲ့ခွဲ ၁၇၀ ကျော်၊ ပြည်တွင်းအဖွဲ့ခွဲ ၃၁ ခုဖြင့် လည်ပတ်နေသည်။တရုတ်နိုင်ငံ၏ ပြည်နယ်တိုင်း၊ ဒေသတိုင်းအတွက် အဖွဲ့ခွဲတခုစီရှိပြီး တရုတ်စစ်တပ်အတွက်လည်း အဖွဲ့ခွဲတခုရှိသည်။ တရုတ်ကွန်မြူနစ်ပါတီ၊ ဗဟိုအစိုးရတို့နှင့် ဆက်နွယ်သောသတင်းကို အဓိကထုတ်ပြန်သောမီဒီယာဖြစ်ပြီး ရုံးချုပ်မှာ ဗဟိုအစိုးရရုံးထိုင်သော ဘေဂျင်းမြို့၌ပင် ဖြစ်သည်။တရုတ်ကွန်မြူနစ်ပါတီ၏ အာဘော်များ နှင့် ကွန်မြူနစ်ပါတီအား ဝေဖန်သည့် လူ၊ အဖွဲ့အစည်းတို့ကို မီဒီယာသုံးကာ တိုက်ခိုက်လေ့ရှိသောကြောင့် ဝေဖန်မှုခံရသော သတင်းဌာန တစ်ခုလည်း ဖြစ်သည်။

သတင်းဌာနဖြစ်သည့်နည်းတူ ထုတ်ဝေရေးဌာနလည်းဖြစ်သည်။ သတင်းစာ ၂၀ ကျော်၊ မဂ္ဂဇင်း တဒါဇင်ခန့်ကို ဘာသာစကားအမျိုးမျိုးဖြင့် ထုတ်ဝေနေသည်။ ပညာရှင်တို့က ဆင်ဟွာသည် ကွန်မြူနစ်ပါတီကောင်းကြောင်းကို လူတိုင်းသိစေချင်ရန် ရည်ရွယ်သည်ဟု ယူဆမှတ်ချက်ပြုလေသည်။

## ကိုးကား
# မက္ကာဟ်မြို့တော်

မက္ကာ မြို့လည်ခေါင်
တမန်တော်မိုဟာမက်၏ ဇာတိချက်ကြွေအရပ် ဖြစ်သောကြောင့် အစ္စလာမ်ဘာသာဝင်တို့ အထွတ်အမြတ်ထားရာ မက္ကာမြို့သည် အာရေဗျကျွန်းဆွယ်အတွင်းရှိ ဆော်ဒီအာရေဗျနိုင်ငံ ဟက်ဂျက်နယ်တွင် တည်ရှိသည်။ ယင်းနိုင်ငံ၏ မြို့တော်နှစ်ခုအနက် သာသနာရေးဆိုင်ရာမြို့တော်ဖြစ်သည်။ ပင်လယ်နီ၏ ဆိပ်ကမ်းမြို့ဖြစ်သော ဂျစ်ဒါမြို့၏ အရှေ့ဘက် ၄၅ မိုင်ကွာတွင်ရှိသည်။ မက္ကာမြို့သည် ကျဉ်းမြောင်း၍ သဲထူထပ်သော ချိုင့်ဝှမ်းတွင် တည်ရှိလျက် အလျား ၂ မိုင်ခန့် အနံ ၂/၃ မိုင် ခန့် ရှိသည်။ မက္ကာမြို့တွင်းရှိ အိမ်များမှာ အုတ်တိုက်များဖြစ်၍ အများအားဖြင့် ၃ ထပ် ၄ ထပ် တက်ထားသည်။ လမ်းဘေးတွင် လူသွားစင်္ကြံမရှိပေ။ မက္ကာမြို့တွင် မိုးသည် တစ်ခါတစ်ရံမှသာ ရွာသွန်း၍ ရေရှားပါးသည်။ ယခုအခါတွင်မူ အရှေ့အရပ်သို့ တောင်ပေါ်မှရေကို ရေသွယ်မြောင်းဖြင့် သွယ်ယူထားပေပြီ။

မက္ကာမြို့သည် မို့ဟာမက် မဖွားမီကပင် တည်ရှိသော ရှေးမြို့တစ်မြို့ဖြစ်၏။ ကုန်သွယ်ရေးလမ်းကြောင်းတွင်တည်၍ ကုန်သွယ်ရာ အချက်အချာဌာနဖြစ်သည့်အပြင် ထိုစဉ်အခါက အာရေဗျတွင် ပြန့်ပွားလျက်ရှိသော ဘာသာအယူဝါဒတစ်ခု၏ သာသနာဖြန့်ရာ အချက်အချာဒေသလည်းဖြစ်၏။ မက္ကာမြို့သည် ဟက်ဂျက်နယ်၏ အစိတ်အပိုင်းတစ်ခု ဖြစ်သည့်အလျောက် တူရကီလူမျိုးတို့၏ လက်အောက်သို့ ရောက်ခဲ့ရသေးသည်။ ၁၉၁၄-၁၈ ခုနှစ်အတွင်း ဖြစ်ပွားသော ပထမကမ္ဘာစစ်ကြီးအတွင်းကမှ ဟူစိန်အစ်ဗင်အလီခေါင်းဆောင်သော ပုန်ကန်မှု အောင်မြင်သောကြောင့် တူရကီလက်အောက်မှ မက္ကာသည် ၁၉၁၆ ခုနှစ်တွင် လွတ်မြောက်ခဲ့သည်။ ၁၉၁၄ ခုနှစ်တွင် ဟူစိန်ဘုရင်အား နက်ဂျနိုင်ငံ စူလတန်ဘုရင်လက်တွင်းသို့ ကျရောက်လေ၏။ ဟူစိန်ဘုရင် နန်းစွန့်၍ နန်းကိုဆက်ခံသော သားတော်အလီဘုရင်သည် ၁၉၂၅ ခုနှစ်တွင် ဝဟာဗီတို့၏ စူလတန်ဘုရင် အစ်ဗင်ဆုအူးအား လက်နက်ချသည်။ ၁၉၂၆ ခုနှစ်တွင် အစ်ဗင်ဆုအူးသည် မက္ကာမြို့၌ ဘုရင်အဖြစ်ကို ခံယူသည်။

မက္ကာမြို့သည် ငယ်ပင်ငယ်သော်လည်း ဤသို့အားဖြင့် မွတ်စလင်တို့ အထွတ်အမြတ်ထားရာမြို့ဖြစ်သောကြောင့် ကမ္ဘာတွင် ထင်ရှားသည်။ မက္ကာမြို့သည် ကာအ်ဘာကျောင်းတော်၊ ကျောက်တုံးနက်ကြီးနှင့် ဗလီတို့တည်ရှိရာ ဒေသလည်း ဖြစ်သည်။ ဗလီသည် ပေါင်းကူးစင်္ကြံသဖွယ်ဖြစ်၍ အနံပေ ၆ဝဝ နှင့် အလျားပေ ၈ဝဝ ရှိသော ကွက်လပ်ကို ဝန်းရံထားသည်။ ယင်းကွက်လပ်၏ အလယ်ဗဟိုတွင် ကာအ်ဘာတည်ရှိကာ ကာအ်ဘာ၏ အရှေ့တောင်ဘက်ထောင့်တွင် ကျောက်တုံးနက်ကြီး တည်ရှိသည်။ လာရောက်ဖူးမြော်သူတို့သည် ကာအ်ဘာကို ၇ ကြိမ် ပတ်ပြီးလျှင် ယင်းကျောက်တုံးနက်ကြီးကို နမ်းကြရသည်။

တမန်တော် မိုဟာမက်၏ မိန့်ကြားချက်အရ မွတ်စလင်မှန်လျှင် မက္ကာမြို့သို့ တစ်သက်တွင်တစ်ခါ သွားရမည် ဖြစ်၏။ သို့ဖြစ်သောကြောင့် ကမ္ဘာအရပ်ရပ်မှမွတ်စလင်များသည် မက္ကာမြို့သို့ ရေကြောင်းဖြင့်တစ်နည်း၊ ကြည်းကြောင်းဖြင့် တစ်သွယ်၊ လေကြောင်းဖြင့်တစ်ဖုံ တကူးတက သွားရောက်ကြ၍ ကျောက်တုံးနက်ကြီးကို ဖူးမြော်ဝတ်ပြုခြင်းဖြင့် အာပတ်ဖြေကြရကုန်၏။ ဘုရားဖူးချိန်အခါရာသီမှာ အာရပ်ပြက္ခဒိန်အရ ၁၂ လ မြောက်သော ကာလတွင်ဖြစ်၏။ ကမ္ဘာပေါ်ရှိ ဆင်းရဲချမ်းသာမရွေး လူတန်းစားအမျိုးမျိုးမှ မွတ်စလင်တို့ လာရောက်ကြသော ထိုအချိန်တွင် မက္ကာမြို့တွင် အလွန်စည်ကားပေ၏။ ထိုသို့ ရောက်လာသူတို့သည် မိမိတို့ ဝတ်ပြုဖွယ် အသွယ်သွယ်တို့ကို ပြီးမြောက်ကြသောအခါ ဟာဂျီဟူသောဘွဲ့ကို ရရှိကြ၏။

မက်ဆဂျစ် အယ်လ် ဟာရမ်၏ မြင်ကွင်းကျယ်
## ကိုးကား